**Izvješće o provedenom postupku javnog nadmetanja za kupnju dionica**

**i udjela trgovačkih društava u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju iz oglasa od 7.11.2019.**

Postupak javnog nadmetanja za prodaju dionica i poslovnih udjela društava, navedenih u tablici, u vlasništvu Republike Hrvatske, Hrvatskog zavoda za mirovinsko osiguranje i Centra za restrukturiranje i prodaju (dalje u tekstu: CERP) sukladno odredbama Zakona o upravljanju državnom imovinom (Narodne novine, broj: 52/18 - dalje u tekstu: Zakon) i Uredbe o načinima raspolaganja dionicama i udjelima (Narodne novine, broj 95/18 - dalje u tekstu: Uredba), započeo je objavom Javnog poziva za kupnju dionica i poslovnih udjela 30 društava dana 7. studenog 2019. godine u dnevnim novinama Jutarnji list i na web stranicama HGK i CERP-a.

Za društva MERKANTILE d.d., Zagreb, PP MAKSIMIR export-import d.d., Zagreb, PISMORAD d.d., Zagreb, GP KRK d.d., Krk, ETZ d.d., Osijek, GLAS SLAVONIJE d.d., Osijek, HRVATSKI DUHANI d.d., Virovitica, DRVOPLAST d.d., Buzet, ISTRA d.d., Pula, LABINPROGRES -TPS d.o.o., Labin, LUKA ZADAR d.d., Zadar, MGK - pack d.d., Kukuljanovo, POLJOPRIVREDA LIPIK d.d., Lipik, TEHNOMONT d.d., Pula, TUP d.d., Dubrovnik, VETERINARSKA AMBULANTA d.o.o., Klanjec, VIR 1898 d.d., Rijeka, VS OZALJ d.o.o., Ozalj, AMD d.o.o., Gospić i HOTEL MEDENA d.d., Seget Donji nisu dostavljene prijave i uplaćena jamčevina, te je postupak za navedena društva završio.

Za društvo VIS Konfekcija d.d., Varaždin zaprimljena je valjana prijava i uplaćena jamčevina, ali je ponuditelj odustao od kupnje.

Za društva ĐURO ĐAKOVIĆ TUP STANDARD d.d., Zagreb, KEMIKA d.d., Zagreb, HOTEL SPLIT d.d., Split, HOTEL SPLIT REZIDENCIJE d.d., Split, MEMENTO SPALATO d.d., Split, LUKA d.d., Split, MEĐIMURJE TEGRA d.d., Čakovec, VETERINARSKA AMBULANTA PULA d.o.o., Pula i VETERINARSKA STANICA d.o.o., Vinkovci zaprimljene su valjane prijave i uplaćena jamčevina, te su dana 28. studenog i 9. prosinca 2020. godine održani postupci javnog nadmetanja na kojima su prodane dionice navedenih društava po početnim cijenama kako je navedeno u Javnom pozivu.